伊巴親自斟介 干地同意下季執教AC米蘭
2024年04月02日 17:03
東網電視
更多新聞短片
伊巴謙莫域(左)力邀干地(右)加盟。(Getty Images)
AC米蘭今季成績令人失望,歐聯分組賽出局之外,意甲已落後榜首國際米蘭14分,盛傳今季結束後,教練皮奧利可能下台,根據意大利媒體《TeleLombardia》爆料,AC米蘭名宿兼顧問伊巴謙莫域近期親自遊說干地加盟,呢位54歲意大利名帥初步同意下季執教AC米蘭。
雖然皮奧利仲有1年幾合約,但如果球隊今季四大皆空,相信佢今夏就要提早執包袱。AC米蘭亦開始物色新帥,頭號目標係干地,並由伊巴謙莫域親自力邀佢來投,據悉兩人見面後,干地滿意對方開出嘅條件,包括開水喉畀佢簽入5位新兵,涉及2位後衞、1場中場、2位前鋒。
干地曾經率領祖雲達斯3次奪意甲冠軍,擔任車路士領隊亦贏得英超冠軍,亦為國際米蘭捧2020/21年球季意甲冠軍,可以話「金牌主帥」,A米想贏聯賽冠軍,干地絕對係新帥不二之選。